Moisey Yefimov

Moisey Yefimov ( ) (4 avqust 1927 – 14 noyabr 2010) – Saxa şairi və tərcüməçisi, Saxa Respublikasının Xalq şairi, SSRİ Yazıçılar Birliyinin üzvü (1957)

 Həyatı 
Moisey Dmitriyeviç Yefimov 4 avqust 1927-ci ildə Yakutiya ASSR Verxoyansk rayonunun Dulgalax kəndində anadan olmuşdur. Milliyyətcə Saha türküdür. 1953-cü ildə Yakutiya Pedaqoji İnstitutunu bitirdikdən sonra "Eder Kommunist" (Yakutiya gəncliyi) qəzetində poeziya və incəsənət şöbəsinin müdiri, "Kıım" adlı respublika qəzetində və "Xotugu sulus" jurnalı redaksiyalarında çalışmış, orta məktəbdə müəllim işləmişdir. 1963–1983 — Yakutiya Yazıçılar Birliyinin məsul katibi və idarə heyəti sədrinin müavini olmuşdur.

1991-ci ildən ömrünün sonunadək Saxa Respublikası (Yakutiya) Yazıçılar Birliyinin İcraiyyə Komitəsinin sədri, Saha Respublikası Ruhani Akademiyasının
elmi katibi olmuşdur. SSRİ Yazıçılar Birliyinin üzvü (1957), Saxa Respublikası (Yakutiya) Yazıçılar Birliyinin üzvü (1991) olmuşdur.
14 noyabr 2010-cu ildə vəfat etmişdir.

 Yaradıcılığı 
Moisey Yefimovun şeirləri 1940-cı illərin sonlarından etibarən nəşr olunmağa başlamışdır. İlk şeir kitabı "Günəşin batmadığı yerdə" (Киирбэт күннээх дойдуга) 1954-cü ildə nəşr edilmişdir.

Sovet dövründə yakut və rus dillərində, bəziləri keçmiş SSRİ xalqlarının dillərində nəşr olunan 48 şeir toplusunun müəllifidir. Bir çox şeirlərinə mahnılar bəstələnmişdir.

Şairin bəzi kitabları dünya dillərinə tərcümə edilmişdir. Moisey Yefimov, M.Qorki, N.Nekrasov, Y.Kupala, S.Marşak, S.Şipaçev və başqa müəlliflərin əsərlərini, o cümlədən qazax, qırğız şairlərinin şeirlərini Saha dilinə tərcümə etmişdir.

 Əsərləri 
Saxa dilində
 Дьулуур. Хоhооннор, поэмалар. — Якутск, 1980
 Кистэлэҥнээх холбуйа. Сэhэн. — Якутск, 1981
 Нөрүөн нөргүй. Хоhооннор. — Якутск, 1982
 Хойуунньу. Остуоруйалар. — Якутск, 1984
 Этигэн хомус. Сэhэн. — Якутск, 1985
 Олох өрөгөйө. Хоhооннор, поэмалар, сонеттар. — Якутск, 1986
 Куустуспут хатыҥнар. Хоhооннор, поэмалар. — Якутск, 1987
 Остуоруйа үүтээнэ. — Якутск, 1989
 Хотой үҥкүүтэ. Хоhооннор, поэмалар. — Якутск, 1993

Rus dilində
 В краю, где солнце не заходит: Стихи. — М.: Сов. писатель, 1965
 Звёздный дождь: Стихи и поэмы. — М.: Сов. писатель, 1970
 Спутники над Туймадой: Стихи и поэмы. — М.: Современник, 1975
 У камелька: Стихи. — М.: Дет.лит., 1986
 Оленьи скачки: Стихотворения и поэма. — М.: Сов. Россия, 1987
 День незакатного солнца: Стихотворения и поэмы. — М.: Современник, 1990
 Торжество жизни. — Якутск: Бичик, 2006. — 128 с.

 Mükafat və təltifləri 
 "Qırmızı əmək bayrağı" ordeni
 Saha Respublikasının xalq şairi
 Yakutiya Muxtar Sovet Sosialist Respublikasının Əməkdar Mədəniyyət işçisi
 Rusiya Federasiyasının Əməkdar Mədəniyyət işçisi
 Yakutiya Komsomol Mükafatı laureatı
 "Alaş" ədəbi mükafatı laureatı (Qazaxıstan)
 Verxoyansk rayonunun fəxri vətəndaşı

 İstinadlar 

 Xarici keçidlər 




Kateqoriya:Əlifba sırasına görə şəxslər
Kateqoriya:2010-cu ildə vəfat edənlər
Kateqoriya:Rusiya şairləri
Kateqoriya:XXI əsr şairləri
Kateqoriya:SSRİ-nin "Qırmızı əmək bayrağı" ordeni ilə təltif edilənlər
Kateqoriya:SSRİ Yazıçılar İttifaqının üzvləri
Kateqoriya:SSRİ şairləri
Kateqoriya:4 avqustda doğulanlar
Kateqoriya:1927-ci ildə doğulanlar
Kateqoriya:Yakutiya şairləri
Kateqoriya:XX əsr şairləri